Gdańskin satama Puolassa  
Gdańskin satama PuolassaGdańskin satamaGdańskin sataman sijainti
Konttialus Gdańskin sataman konttiterminaalissa
Gdańskin satama-alueella sijaitsevaa telakkaa
Väylä Itämereltä Gdańskin sisemmälle satama-alueelle
Matkustajalautta Gdańskin satama-alueella
**Gdańskin satama** (puol. *Port Gdańsk*, engl. *Port of Gdańsk*, LOCODE: PL GDN) on Gdańskinlahdella Gdańskin kaupungissa sijaitseva Puolan suurin satama.

Ulompi ja sisempi satama
------------------------

Satamaan kuuluu ulompi, merenpuoleinen osa ja sisempi satama, joka sijoittuu osin joki- ja kanavaverkon varrelle. Ulompaan satamaan johtaa 17 metrin syväväylä ja se on suunniteltu syväykseltään enintään 15 metrin aluksille; laiturien pituudet vaihtelevat 220 ja 765 metrin väliltä. Satamakanavaan ja Veikselin suistoon sijoituva sisäsatama voi ottaa vastaan enintään 225 metriä pitkiä ja 10,2 metrin syväyksen aluksia. Gdańskin satamaan kuuluu myös vapaasatama, eli sillä on kansallisen tullivyöhykkeen ulkopuolinen vapaa-alue.

Rahdin määrä
------------

Satama on Puolan suurin merisatama niin tonnimääräisen rahtimäärän kuin konttiliikenteenkin osalta. Konttiliikenne kasvoi merkittävästi ulkosatamaan kesällä 2007 avatun, sisäsataman konttiterminaalia laajemman uuden konttiterminaalin myötä. Pelkästään uuden syväsataman konttiterminaalin kautta kulki vuonna 2011 kontteja yli 641 000 TEU:n edestä. Gdańsk ohitti konttivolyymeissä Gdynian sataman vuonna 2010. Itämeren alueella sitä suurempia konttiliikenteen satamia olivat vuonna 2011 Pietarin suursatama ja Göteborgin satama. Vuoden 2012 tammi-syyskuussa Gdańskin syväkonttiterminaali ohitti 646 345 TEU:aan koko vuoden 2011 rahtimääränsä; vuoden 2012 konttirahdissa Gdańsk lähestyy jo Itämeren toiseksi suurimman konttisataman asemaa.

**Gdańskn sataman vuosittainen rahtimäärä:**  


| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- |
| miljoonaa tonnia | 21,3 | 23,3 | 23,3 | 22,4 | 19,8 | 17,8 | 18,9 | 27,2 | 25,3 | 26,9 | 30,3 | 32,3 |

Lähteet
-------

1. ↑  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)) unece.org. Viitattu 3.3.2013. (venäjäksi)
2. 1 2  Port of Gdansk - Port map Port of Gdansk, portgdansk.pl. Viitattu 9.10.2012. (englanniksi)
3. ↑  Port of Gdansk - Hydrographic conditions Port of Gdansk, portgdansk.pl. Viitattu 9.10.2012. (englanniksi)
4. ↑  Port of Gdansk - Deepwater Container Terminal Gdansk Port of Gdansk, portgdansk.pl.  Arkistoitu 30.11.2012. Viitattu 9.10.2012. (englanniksi)
5. ↑  DCT Gdańsk: 646,345 TEU handled in I-IX 2012 (+37.7% yoy) baltictransportjournal.com.  Arkistoitu 5.3.2016. Viitattu 9.10.2012. (englanniksi)
6. ↑  Port of Gdansk - Statistics Port of Gdansk, portgdansk.pl. Viitattu 8.10.2012. (englanniksi)
7. ↑  Throughput of port Gdansk (Poland) up 12.4% to 30.259 mln t in 2013  21.1.2014. portnews.ru. Viitattu 13.6.2014. (englanniksi)
8. ↑  Port of Gdansk throughput up 7 percent to 32.3 million tonnes in 2014  16.1.2015. portnews.ru. Viitattu 1.3.2015. (englanniksi)

Aiheesta muualla
----------------

* Kuvia tai muita tiedostoja aiheesta **Gdańskin satama** Wikimedia Commonsissa

* Sataman kotisivut (englanniksi) (puolaksi) (kiinaksi) (port.gdynia.pl)
* Sisäsataman satamakanavan webkamera